I 1942 ble Lidice jevnet med jorden av tyske soldater. Lidice er en landsby som ligger i dagens Tsjekkia 17 kilometer nordvest for Praha.

Massakren var en represalie, en hevnakt fra Adolf Hitler, for drapet på Reinhard Heydrich.

Lidice hadde rundt 500 innbyggere.

Bakgrunn
--------

Reinhard Heydrich var den tyske styreren i Böhmen-Mähren. Heydrich hadde kommet til Tsjekkia for å finne en løsning hva som skulle bli gjort med tsjekkerne. Det handlet om elimineringen av en tredjedel av den tsjekkiske befolkingen.

Operasjon Antrhopoid, drapet på Heydrich, ble godkjent av den tsjekkiske regjeringen i eksil. František Moravec startet planleggingen av operasjonen og valgte et dusin tsjekkiske menn til å trene i Storbritannia. Jozef Gabčík og Karel Svoboda ble valgt ut til å gjennomføre operasjonen, men Svoboda ble skadet under trening og byttet ut med Jan Kubiš. Gabčík og Kubiš fløy sammen med syv andre soldater 28 Desember 1941. Det ble gjort mange ulike planer om hvordan attentatet på Heydrich skulle skje, men endte med å forsøke å ta livet til Heydrich i Praha. Heydrich kjørte alltid rundt i en Mercedes uten tak. Gabčík og Kubiš klarte å kaste en granat som landet ved siden av bilen og førte til store skader på Heydrich. Syv dager etter eksplosjonen døde Heydrich på sykehuset. Det var enda ikke funnet gjerningsmennene til operasjonen når massakren i Lidice skjedde. Det ble et stort press på den tsjekkiske befolkningen når det kom trusler fra Hitler. Dette gjorde at informasjon om motstandsbevegelsen og de som deltok på operasjon Antrhopoid ble delt med SS soldater. De hadde gjemt seg i Karel Boromejsky kirken som var dedikert til Cyril og Methodius helgenene. 25 Oktober ble de funnet og gjemte seg i Krypten i Kirken. Etter en kamp døde alle de tsjekkiske som gjemte seg i kirken. I dag er det et museum under kirken, hvor en kan se krypten som de døde i.

Massakren
---------

Reinhard Heydrich i midten, SS-mannen Horst Böhme til venstre og Karl Hermann Frank til høyre (Praha, 1941). Frank ga i Böhme i oppdrag å gjennomføre massakren.  Foto: Bundesarchiv, Bild 146-1972-039-28 / CC-BY-SA 3.0 
Karl Hermann Frank ringte Horst Böhme 9. juni og formidlet Hitlers ordre om at Lidice skulle utslettes fullstendig. Det var Böhme som opprinnelig foreslo Lidice. Samme dag som Heydrich ble gravlagt, ringte Böhme til Himmler og fortalte at innbyggere i landsbyen hadde støttet attentatmennene. Himmler informerte Hitler som tok sin beslutning.
10 juni 1942 ankom tyske soldater Lidice, en landsby i dagens Tsjekkia. Alle mennene og guttene over 15 år ble samlet foran en låve og skutt. Kvinnene som ikke ønsket å dra fra mennene sine ble skutt sammen med de. Mennene som ikke var til stede i Lidice denne dagen ble funnet senere i tiden og drept, med unntak av noen få. Kvinnene ble sendt til Ravensbrück og barna ble tatt til fange. 81 barn ble senere drept i gasskammer i Chelmno. På samme tid dro Gestapo medlemmer og SS soldater rundt i Tsjekkia og drepte agenter, motstandsfolk og mennesker som hadde en tilknytning til de som deltok på operasjon Anthropoid. Barna ble delt opp, hvor nazistene lette etter tegn til den ariske rase, slik at de kunne bli integrert inn i det tyske samfunnet. I massakren ble 173 menn og gutter over 15 år drept. Av de 203 kvinnene som ble sendt til konsentrasjonsleirer, overlevde 143. Det var 105 barn i Lidice, og kun 17 ble funnet igjen etter krigen.

Denne massakren ble brukt som propaganda for å skremme andre motstandsbevegelser. Kirkegården i Lidice hadde blitt gravd opp og gjort om til en massegrav som ble filmet og vist fram. Dette gjorde at store deler av verden fikk vite hva som skjedde i Tsjekkia. I Lidice ble mange barn sendt til å dø sammen med familien sin, denne handlingen fikk store reaksjoner rundt i verden. Mennesker rundt i hele verden lovet å holde minnet om Lidice i livet. Det ble laget en bevegelse kalt "Lidice shall live", som var en av de viktigste bevegelsen under krigen. Det var pengeinnsamlinger for å hjelpe Lidice og dets innbyggere. Engelske gruvearbeidere deltok og delte sin lønning for Lidice.

### Minnet om Lidice

Etter krigen ble det bygget nye hus kun 300 meter fra Lidice som ble brent ned i 1942. Området ble preservert og gjort om til et minnesmerke for alle som døde grunnet massakren. Tyskernes mål var å utslette byen som hevn for mordet på Heydrich og brukte dette som propaganda. Dette funket ikke helt som de ønsket. Lidice ble gjenopprettet, og flere samfunn rundt i hele verden tok til seg navnet Lidice til minnet for den forferdelige hendelsen. San Jerónimo Aculo, som i dag er en del av Mexico City byttet det siste delen av navnet sitt til Lidice i 1942 til minne om den tsjekkiske byen. Det er en del andre byer og steder som har tatt til seg navnet Lidice for å ikke glemme byen. Oppbyggelsen av Lidice fikk mye hjelp fra både folk i området og folk fra resten av verden. Det som skjedde i 1942 i Lidice satte spor for resten av verden. 

Det første museum ble bygget i starten av 1950-årene, og et nytt et ble konstruert tjue år etter hendelsen. I 1955 ble det laget en hage til minne for de døde, hvor 35 land donerte til sammen 29.000 roseplanter. Hagen ble laget til minne for alle barnene som døde. Den første statuen i monumentet ble laget i 1995 og ferdigstilt i 2000. Kulturdepartementet grunnlagte Lidice memorial, som skulle opprettholde og ta vare på området som ble neglisjert i etterkrigstiden av kommunistene. Det ble satt opp 82 statuer til minne om barnene som døde.

Rett etter krigen ble det raskt bygget minnesmerket og byen ble gjenopprettet. Det gikk mange tap som ble hedret gjennom rosehagen, statuer og minnesmerker. Dette ble glemt gjennom tiden under kommunistisk stryet, men ble satt i fokus igjen på 90-tallet.

Drapet på Heydrich blir sett på som noe av det mest stolte historiske øyeblikk i Tsjekkia. Det ble hedret på 80-års jubileum 27. mai 2022. Dette ble hedret til minne om heltene som døde etter at oppdraget var fullført. Noen uker etter, 10 juni 2022 var det 80 år siden massakren i Lidice. Det ble holdt en konsert og minnestund med tente lys til minne for de som mistet livet.

Referanser
----------

1. 1 2 3  Gerwarth 2011, s. 280. sfn error: no target: CITEREFGerwarth2011 (help)
2. ↑  Hauner, Milan (2007). «Terrorism and Heroism: The Assassination of Reinhard Heydrich». *World Policy Journal*. 2. 24: 85–89. ISSN 0740-2775. Besøkt 5. juli 2022.
3. ↑  «.::[Národní památník hrdinů Heydrichiády]::. -- www.pamatnik-heydrichiady.cz --». *web.archive.org*. 10. mars 2012. Archived from the original on 10. mars 2012. Besøkt 5. juli 2022. CS1-vedlikehold: Uheldig URL (link)
4. 1 2 3 4 5 6 7 8 9  «Operation Anthropoid». *www.jewishvirtuallibrary.org*. Besøkt 5. juli 2022.
5. 1 2 3  Magazine, Smithsonian; Solly, Meilan. «The Lost Children of the Lidice Massacre». *Smithsonian Magazine* **(engelsk)**. Besøkt 5. juli 2022.
6. ↑  «Lidice, 80 Years Later». *Prague Morning* **(engelsk)**. 9. juni 2022. Besøkt 5. juli 2022.
7. ↑  «History of the village Lidice». *www.lidice-memorial.cz* **(engelsk)**. Besøkt 5. juli 2022.
8. ↑  «Response to the Lidice Tragedy in the World». *www.lidice-memorial.cz* **(engelsk)**. Besøkt 5. juli 2022.
9. ↑  «Lidice: a Czech tragedy’s enduring legacy, as marked in Mexico and embodied in girls’ names». *Radio Prague International* **(engelsk)**. 10. juni 2020. Besøkt 5. juli 2022.
10. ↑  «Memorial and Reverent Area». *www.lidice-memorial.cz* **(engelsk)**. Besøkt 5. juli 2022.
11. ↑  «Events marking 80th anniversary of Operation Anthropoid to commence this week». *Radio Prague International* **(engelsk)**. 23. mai 2022. Besøkt 5. juli 2022.
12. ↑  «Stoke-on-Trent marks 1942 Nazi massacre of Lidice village». *BBC News* **(engelsk)**. 10. juni 2022. Besøkt 5. juli 2022.

Litteratur
----------

* Gerwarth, Robert (2011). *Hitler's Hangman: The Life of Heydrich'*. Yale University Press. ISBN 978-0-300-11575-8.

|  |  |
| --- | --- |
| Oppslagsverk/autoritetsdata | NKC
 |